open-index/open-wikipedia-markdown huggingface dataset:
Atletismoa 2020ko Udako Olinpiar Jokoetan

**Atletismoa 2020ko Udako Olinpiar Jokoetan** Tokioko Estadio Olinpikoan ospatu zen 2021eko uztailaren 30etik abuztuaren 8ra bitarte. Ibilketa atletiko eta maratoiak Sapporo hiriko Odori parkean kokatutako zirkuitu batean egin ziren.

Guztira 48 proba izan ziren, 24 gizonezkoak, 23 emakumezkoak eta misto bat. Lehen aldiz 4 × 400 errelebo proba mistoa sartu zen.

## Egutegia 
### Gizonezkoak 
### Emakumezkoak 
### Mistoa 
## Errekorrak 
3 munduko errekor eta 12 errekor olinpiko ezarri ziren. 28 errekor kontinental eta 151 herrialdeko errekor hautsi ziren. Guztira 83 herrialdetako ordezkariak izan ziren finaletan, 43 podiumera iristea lortu ziren eta 23 herrialde ezberdinetako urreak izan ziren.

World Athleticsen arabera, nazioarteko atletismoa kudeatzen duen elkartea, euren neurketa sistemaren arabera 2020ko Udako Olinpiar Jokoak "historiako kalitate goreneko ekitaldia izan zen".

## Dominak 
### Herrialdearen arabera 
### Gizonezkoak 
### Emakumezkoak 
### Mistoa 
 Atariko sailkapenetan parte hartu zuen, baina ez finalean. Hala ere, domina jaso zuen.

### Emaitzen taula 
Emaitzen taulak zortzi puntu ematen dizkio proba baten irabazleari eta, zazpi bigarrenari eta, honela, 8. posturaino.

## Erreferentziak 
## Kanpo estekak
Gimnastika 2020ko Udako Olinpiar Jokoetan

**Gimnastika 2020ko Udako Olinpiar Jokoetan** hiru kategoriatan egingo da: gimnasia artistikoa, gimnasia erritmikoa eta ohe elastikoa. Gimnasia ekitaldi guztiak Tokioko Gimnasia Zentro Olinpikoa|Tokioko Gimnasia Zentro Olinpikoan antolatuko dira, 2021ean.

2021eko programa aldatu gabe egongo da 2016. urtekoarekin alderatuta, nahiz eta FIGak eskaera egin parkourrean oinarritutako beste ekitaldi bat onartzeko. Eskaerak eztabaida piztu zuen parkourra eta freerunning egiten duten taldeekin, kirola ez sartzeko presioa egin baitzuten, eta gimnastikatik erabat bereizitako kiroltzat hartzea eskatu zuten.

Hasiera batean, aldi baterako leku gisa aurreikusi bazen ere, 2016. urtean, Tokio 2020ko agintariek berretsi zuten Gimnasiako Zentro Olinpikoa leku iraunkor bihurtuko zela, eta Jokoen ondoren konbentzio-zentro izango zela. Berritu baino lehen, 2020ko Udako Joko Paralinpikoetan Boccia lehiaketa hartuko duela espero da.

## Parte-hartzaileak 
## Dominak 
### Herrialdearen arabera 
### Gimnasia artistikoa 
#### Gizonezkoak 
#### Emakumezkoak 
### Gimnasia erritmikoa 
### Tranpolina 
## Erreferentziak 
## Kanpo estekak
Bilbao Arraunlari Beteranoak

**Bilbao Arraunlari Beteranoak** edo **"Bilboko Tigreak"**, Bilbon 2019. urtean sorturiko arraun talde bat da arraunlari beteranoak biltzen dituena.

## Ibilbidea 
Elkartea 2019. urteko abenduan sortu zen baina COVID-19 pandemiaren eraginez 2020ko beteranoen denboraldia bertan behera gelditu zen. 2020ko uztailean elkartean Arraunlari Beteranoen I. Topaketa antolatu zuen. 

2021. urtean izan dute aurreneko denboraldia. Neguan jokatu zuten aurreneko txapelketa, Euskadiko distantzia luzekoa eta brontzezko domina lortu zuten. 2021ean bertan aurreneko titulua eskuratu du, Bizkaiko txapelketa.

## Palmaresa 
* ABE Traineruen Liga (0): bosgarrena 2023an.
* Euskadiko distantzia luzeko traineru txapelketa (0): hirugarren 2021ean.
* Bizkaiko Traineru Txapelketa (1): 2021.
* Aurora Trueba memoriala (1): 2024.

## Denboraldiak 
## Erreferentziak 
## Kanpo estekak 
* Webgune ofiziala
Txirrindularitza 2020ko Udako Olinpiar Jokoetan

**Txirrindularitza 2020ko Udako Olinpiar Jokoetan** Japoniako hainbat lekutan egingo diren 22 kirol-proba dira. Udako Olinpiar Jokoak sortu zirenetik, 1896an, txirrindularitza bertan izan da, atletismoa, gimnastika, eskrima eta igeriketarekin batera.

Urte horretan bost proba izan zituen pistan eta 87 kilometroko lasterketa bat Atenastik Maratonera joan eta etorri. Geroztik, probak gehitzen joan dira, emakumezkoenak sartuz, mendiko bizikleta edo BMX modalitatea. Tokioko Olinpiar Jokoetan, lau proba berri egongo dira, BMX Freestyle lehiarekin eta madison proba batekin, 2008an kendu zena.

2020ko Udako Olinpiar jokoetan, txirrindularitza zenbait leku desberdinetan jokatu zen: errepide lasterketak, esate baterako, Musashino no Mori parkean izan zuten irteera eta Fuji zirkuituan helmuga, mendi bizikleta lasterketak, berriz, Izuko Japoniako Ziklo Kirol Zentroa, BMX modalitatekoak Ariake Hiri Kirol Parkean eta pista-lasterketak Izu Belodromoan.   

## Parte-hartzaileak 
## Dominak 
### Herrialdeak 
### Errepide-txirrindularitza 
### Mendiko bizikleta 
### Belodromoa 
#### Gizonezkoak 
### Emakumezkoak
### BMX 
## Kanpo estekak
Plentzia Traineru Baltza Arraun Kluba

**Plentzia Traineru Baltza Arraun Kluba** Plentziako arraun talde bat da, arraunlari beteranoak biltzen dituena. 

## Ibilbidea 
2002an sortu zen taldea arraunlari beteranoek kirola egiten jarraitzeko helburuarekin. Arkoteren koloreak, instalazioak eta baliabideak erabiltzen zituzten eta horregatik *Plentzia Traineru Baltza* izena eman zioten. 2008an Arkote Arraun Taldearen barnean arraunlari beteranoen ABE Ligaren sortzaileetako bat izan zen, baina aurreneko irabazlea ere. 2016 artean lau Liga irabazi zituen eta 2018 eta 2019ko Bizkaiko txapelduna ere izan zen. *Batera* eta *Plentzitarra* izeneko traineruak erabili zituzten.

2019an beren izen propioa erabiltzen hasi ziren eta traineruari *Baltza* izena eman zioten. Urte hartan denboraldia bertan behera gelditu zen COVID-19 pandemiaren eraginez, hala ere estropada pare bat jokatu ziren eta Santurtziko Garbiker Bandera irabazi eta Bilboko Arraunlari Beteranoen Topaketaren banderan bigarren egin zuen.

2021. urtean berrekin zien txapelketei eta Ligari.

## Palmaresa 
* ABE Traineruen Liga (4): 2008, 2010, 2015, 2016.
* Espainiako Traineru Txapelketa (0): 2025ean bigarren (beterano mixto mailan)
* Bizkaiko Traineru Txapelketa (2): 2018, 2019.
* Garbiker Bandera (1): 2020.
* Aurora Trueba memoriala (2): 2022, 2023.

## Denboraldiak 
* (p.o.) play-offak

## Erreferentziak 
## Kanpo estekak 
* Twitterreko kontu ofiziala
Jenni Alvarado

**Jenni Alvarado** **Rodilla** (Durango, Bizkaia, 1981eko abenduaren 10a) irakaslea eta artista da. Bere proiektu artistikoak pinturaren inguruan garatu ditu batez ere. Aldi berean, ikus-entzunezko hainbat lan egin ditu, eta horrek elkarrizketa sortu dio bi lengoaien artean.

## Biografia 
Arte Ederretan lizentziatua da Euskal Herriko Unibertsitatean. 2018 eta 2019 artean pintura masterra egin zuen unibertsitate berean. Gasteizko institutu bateko irakaslea da. 

Bere proiektuak marrazketaren eta pinturaren inguruan garatu dira eta, azken urteotan, ikus-entzunezko formatua bere sorkuntza prozesuaren parte da. Gainera, lehen baliabide piktoriko gisa darabilen eskulturak, gero eta presentzia handiagoa du bere lanaren konfigurazioan.

## Artista ibilbidea 
2010ean Ertibil Bizkaian parte hartu zuen eta 2011n Clone Magazine-ilustrazio bereziarekin kolaboratu zuen. 2020an BilbaoArte Fundazioaren hiruhileko ekoizpen artistikorako bekaren bidez, totem faltsua lantzen jarraitu zuen, 2021ean instalazio-eremuko proiektu bat garatu zuen, 'Rotoscópica' izenarekin, sormen-prozesuaren beraren jitoan oinarrituta.

## Erakusketak 
* 2021ean Bilboko Rekalde aretoan Bizkaiko Foru Aldundiaren "Barriek 2021" erakusketa programa barruan, *Objeto ritual* izenburupean.
* 2024ko otsailearen 2tik martxoaren 17ra Durangoko Arte eta Historia Museoan *Arketipoak* izeneko erakusketa, material folklorikoan oinarrituta.
* 2024ko abuztuaren 30etik urriaren 17ra Ustaritzeko (Lapurdi) Ttok arte gunean *Arketipoak* lana ikusgai.

## Liburuak 
* *Lularen abenturak* (2018)*.*

## Sariak eta aipamenak 
* 2015ean Eusko Jaurlaritzaren beka lortu zuen *Simbología para un trayecto pictórico* lana burutzeko.
* 2019an Bizkaiko Foru Aldundiaren arte plastiko eta bisualen beka lortu zuen *Objektu erritualaren eta totem faltsua*ren inguruan lanean jarraitzeko.
* 2020an BilbaoArte Fundazioaren bekaren bidez, totem faltsua lantzen jarraitu zuen. 
## Iruditegia 
## Erreferentziak 
## Kanpo estekak 
* Jenni Alvaradok formatoak dantzan jartzen ditu Eitb kultura. 2021.09.10
* Elkarrizketa: “Helburua ez da margora heltzea bakarrik, prozesu luzea ibiltzea baino, bertan gauza asko gertatzen delako” , Anboto.org 2024.02.16
Begi-mugimendu laster

**Begi-mugimendu lasterra** (ingelesezko **R.E.M.** *Rapid Eye Movement* akronimoaz ere ezaguna) loaldiaren faseetako bat da, ugaztunetan eta hegaztietan gertatzen dena. Begi-globoen ausazko mugimendu azkarrak eta giharren tentsio arina dira fase honen ezaugarri nabarienak. Lo dagoenaren ametsak bereziki biziak dira REM egoeran, eta fisiologikoki itzarrik egotearen antz handiena duena da, loaldiko beste faseei alderatuz.

## Kanpo estekak
Arraizko bentak

**Arraizko bentak** Nafarroa Garaiko Ultzama udalerriko Arraitz-Orkin kontzejuko Arraitz auzoko auzune bat da.

N-121-A errepidean dago.
Ventas del Baño

**Ventas del Baño** edo **Ventas de Cervera** Cervera del Río Alhama errioxar udalerriko herri bat da.

Fiteroko bainuetxearekin jarraipen bat osatzen du, honen izena hartzen duelarik.
Kantabriako distantzia luzeko traineru txapelketa

**Kantabriako distantzia luzeko traineru txapelketa** denboraldi-aurrean antolaturiko estropada da. Ohikoa baino distantzia luzeagoan jokatzen da.

Ez da emakumezkoen eta beteranoen txapelketarik izan, modalitate bakoitzeko traineru bakarra aurkeztu izan delako ekitaldi bakoitzean. 2022an eta 2026an emakumezkoen bi traineru izan ziren.

## Gizonezkoen txapelketa 
* 2019an Kaiku izan zen irabazlea, baina traineru gonbidatua zen.

**Garaipenak**

## Emakumezkoen txapelketa 
Ezin da txapelketa kontsideratu hiru trainerutako minimora ez iristeagatik.

## Erreferentziak 
## Kanpo estekak 
* Traineras.es webguneko informazioa
Fethi Nourine

**Fethi Nourine** (; Oran, Aljeria, 1991ko ekainaren 14a) aljeriar judoka da.

## Ibilbidea 
2016. urtez geroz, 73 kilo azpikoentzako kategorian hartzen du parte; lehenago 66 kilo azpikoentzakoetan hartu izan du parte.

2019. urtean, Munduko Txapelketak utzi zituen Abel Philippe Metellus haitiarrari irabazi ondoren, zozketan hurrengo aurkaria Tohar Butbul israeldarra  egokitu zitzaiolako. Orain, berriz, 2021ean jokatutako 2020ko Tokioko Olinpiar Jokoetan 73 kilo azpikoentzako espezialitatean zen parte hartzekoa. Borroketarako zozketan, Mohamed Abdalrassool sudandarra egokitu zitzaion lehenengo borrokarako, eta Tohar Butbul israeldarra bigarrenerako. Hura ikusiz, uko egin die Jokoei, esanez: «Palestina garrantzitsuagoa da».

## Palmaresa 
*Urrezko domina 73 kilo azpikoentzat 2021eko Afrikako txapelketetan, Dakar - Senegal
*Urrezko domina 73 kilo azpikoentzat 2019ko Afrikako txapelketetan, Lurmutur Hiria - Hegoafrika
*Urrezko domina 73 kilo azpikoentzat 2018ko Afrikako txapelketetan, Tunez - Tunisia
*Brontzezko domina 73 kilo azpikoentzat 2020ko Afrikako txapelketetan, Antananarivo - Madagaskar
*Brontzezko domina 73 kilo azpikoentzat 2016ko Afrikako txapelketetan, Tunez - Tunisia
*Brontzezko domina 66 kilo azpikoentzat 2014ko Afrikako txapelketetan, Port-Louis - Maurizio
*2014. urtean, Port Louis-en jokatutako Afrikako irekia irabazi zuen 66 kilo azpikoentzako txapelketan.

## Kanpo estekak
Baccharis halimifolia

thumb|250px|Baccharis loreztuta.
***Baccharis halimifolia*** Asteraceae familiaren landare espeziea da. Arnasketa hobetzeko sendabelar gisa erabilia, bere jatorria Ipar Amerikan dago. Euskal Herrian sartua izan zen eta egun espezie inbaditzailea da. Euskal kostaldean oso zabalduta dago, batez ere estuarioetan non erraztasun handiz egokitzen den.

## Banaketa 
Era naturalean Ipar Amerikako lurralde batzuetan aurkitzen da: Mexiko, Estatu Batuetako Texas eta Floridan.

Espeziea Europako lur desberdinetan zabaldu da, arazo handiak sortuz eta espezie autoktonoak baztertuz. Besteak beste, Frantzian, Espainian, bereziki Kantauri itsas ertzean, Euskal Herrian eta Ingalaterran aurki daiteke. Australian ere sartua izan da.

## Deskribapena 
Zuhaizkak dira. Haren tamainua metro batetik hiru metrotara doa; dena dela, handiagoak ere ezagutzen dira. Loreak abuztutik azaro arte sortzen ditu. Bere habitak hondartzak, zelai hezeak eta padurak dira. Hotza zein eguzkia ondo eusten du.

## Aholkuak 
Espezie hau Europan, XX. mendean, hezeguneak lehortzeko erabili zen. Hemen ondo egokitu zen eta, ondorioz, zabaldu zen. Inbaditzen ari den lekuetan gomendagarriena kentzea da. Horretarako zuzenean lurretik ateratzea izan daiteke aukera bat. Beste aukera ur geziaren presentzia izan daiteke: landareak jasan dezake kantitate txikietan baina ez ur gezi azpian egoteko. Loreak atera baino lehen moztea oso egokia da zeren eta horrela landarea zabaltzea sahiestuko da. Gurean izadian landatzea debekatuta dago.

## Erreferentziak 
## Kanpo estekak
Benedetto Marcello

**Benedetto Giacomo Marcello** (Venezia, 1686ko uztailaren 24a - Brescia, 1739ko uztailaren 24a) italiar musikagile, idazle, abokatu, epail eta irakaslea izan zen.

Venezian jaio zen familia noble batean. Antonio Lotti eta Francesco Gasparini musikarien ikaslea izan zen, baina aitak Benedetto zuzenbidean aritzea nahiago izan zuen. Musika eta gobernuko postuak uztartu zituen, eta 40ko Kontseiluko kide eta Pola barrutiko gobernadore izan zen. Bere anaia Alessandro ere musikagile bikaina izan zen.

Elizarako musika, oratorioak, kantatak, duetoak, sonatak, kontzertuak eta sinfoniak konposatu zituen. Bere lanik ezagunena *Estro poetico-armonico* da. Antonio Vivaldiren garaikidea izan zen Venezian eta bere musikak eragin vivaldiarrak ditu. 1720an argitaratu zuen modu anonimoan *Il teatro alla moda*,  bere garaiko drama musikalaren egoerari buruzko bere iritziarekin.

## Kanpo estekak
Zafra-Río Bodión

**Zafra-Río Bodión** Badajoz probintziako eskualde bat da, Espainian.

## Udalerriak 
## Herriak 
1.100 km² baino gehiagoko azalerarekin, eskualde horretako biztanleak 46.923  baino gehiago dira - 2016 urtea. 15 udalerriudalerriz osatuta dago: 

* Alconera
* Atalaya
* Burguillos del Cerro
* Calzadilla de los Barros
* Feria
* Fuente del Maestre
* La Lapa
* La Morera
* La Parra
* Los Santos de Maimona
* Medina de las Torres
* Puebla de Sancho Pérez
* Valencia del Ventoso
* Valverde de Burguillos
* Zafra

## Erreferentziak 
## Kanpo estekak
Lily Tuck

**Lily Tuck** (Paris 1938ko urriaren 10a) eleberrigile eta narrazio laburren idazle estatubatuarra da. 2004an National Book Award izeneko literatura saria irabazi zuen *The News from Paraguay* eleberriari esker.

## Bizitza 
Parisen jaiotako estatubatuarra da eta gaur egun New York eta Maine artean banatzen du bere denbora. Haurtzaroan Thailandian bizi izandakoa, bai eta Uruguain eta Perun ere. Tuckek esan duenez, "beste herrialde batzuetan bizitzeak ikuspegi desberdina eman dit idazle gisa. Nire deslokazio eta deserrotze sentsazioa areagotu egin da... uste dut sentimendu hori nire pertsonaietan islatzen dela, emakume horietako gehienak lekualdatze fisiko batek edo halako edo bestelako galera batek bizitza aldatzen dienean". .

## Lanak 
**Eleberriak**
* *Sisters*, New York: Atlantic Monthly Press, 2017. 
* *The Double Life of Liliane*, New York: Atlantic Monthly Press, 2015.
* *I Married You For Happiness*, New York: Atlantic Monthly Press, 2011.
* *The News from Paraguay*, New York: Harper Collins, 2004.
* *Siam, or the Woman Who Shot a Man*,  New York: Overlook Press, 1999.
* *The Woman Who Walked on Water*, New York: Riverhead Books, 1996.
* *Interviewing Matisse or the Woman Who Died Standing Up*, New York: Knopf, 1991.

**Narrazio laburrak**
* *Heathcliff Redux and Other Stories*, New York: Atlantic Monthly Press, Feb. 4, 2020.
* *The House at Belle Fontaine: Stories* New York: Atlantic Monthly Press, 2013.
* *Limbo, and Other Places I Have Lived*  New York: Harper Perennial, 2002.

**Biografia**
* *Woman of Rome: A Life of Elsa Morante*, New York: Harper Collins, 2008.

## Erreferentziak 
## Kanpo estekak
Logroñotik Naiarara (Donejakue bidea)

thumb|Erromesak.

## Donejakueren Frantses Bideko zortzigarren etapa 
Etapak haran zabalak eta mendi leunak dituen mahastizaintzako eta ardogintzako lurraldeak zeharkatzen ditu, bi igoera progresibo eta moderatuekin: Grajera gaina, laburra eta asfaltoz egitekoa, eta San Anton gaina, luzeagoa baina leunagoa, lurrezko pistetatik.

## Logroñotik Naiarara: 27,97 km. 
[thumb|[Errioxako Autonomia Erkidegoa|Errioxako mahastietako babesleku zirkularra.]]
Rua Vieja kaletik irtengo gara, eta oso ondo seinaleztatutako kale batzuetatik jarraituko dugu, San Migel parkea eta A-12 autobia zeharkatuz. Oinezko eta txirrindularientzako pasealeku jendetsu batetik jarraituz, jolas-parkeraino eta Grajerako urtegiraino ailegatuko gara. Inguratu egingo dugu, eta laboreen artean Grajera Gainera igotzen hasiko gara. Goian, A-12 autobiarekiko paraleloan egingo dugu aurrera. San Joan Akrekoaren (XII. mendekoa) erromesen ospitale zaharraren hondarren ondotik pasata, Navarreten sartzeko.

**12,4. Navarrete**. Belen kalea hartu eta N-120 errepide nazionalaren ondotik irten eta gero, lurrezko bide batetik urrunduko gara, A-12 autobiaren paraleloan jarriz laster. Bidegurutzera ailegatutakoan, bide ofiziala hartzen da Ventosara igotzeko.

**19,0. Ventosa**. Lurrezko pista batetik atera mahastien artean, eta bide harritsu batek San Anton gainera (637 m) garamatza. Pistatik jarraitu, eta handik gutxira Errioxako harri tradizionaleko babesleku zirkular baten ondotik pasatuko gara. Yalde ibaia gurutzatu, eta soroen eta mahastien artean aurrera egingo dugu, eta ondoren lantegien artean, Naiaran Logroño etorbidetik sartzeko Alde Zaharrera iritsi arte.
[thumb|[Naiarako Andre Maria Erreginaren klaustroa.]]
**27,97. Naiara.**

## Naiara 
Honakoak dira ondasun nabarmenenak: 1422-1453 artean jasotako Andre Maria Erreginaren eraikin gotikoa, Santa Elena komentua, Motako gaztelua, eta Errioxako Lorategi Botanikoa.

## Aterpetxeak 
Erabiliena udalarena den “Naiarako erromesen aterpetxea” da, herriaren erdi aldean. Bertan 90 lagun sartzen dira logela partekatu handi batean. Borondateko ospitaleroek kudeatzen dute, eta dohainik da. Gidetako beste aterpetxe batzuk honakoak dira: Puertas de Najera aterpetexea, Sancho III aterpetxea, Nido de Cigüeña aterpetxea, Las Peñas aterpetxea, Calle Mayor ostatua, eta San Lorenzo 1 eta 2 ostatuak. 

## Erreferentziak 
## Kanpo estekak 
*Donejakueren Frantses bidea – Consumer gida 
* Donejakueren Frantses bidea – Gronze gida
Gustavo Bazterrica

**Gustavo Bazterrica** (Buenos Aires, 1955eko ekainaren 24a) musikari, musikagile eta gitarrista argentinarra da. Argentinako rockaren historian garrantzi handiko taldeen parte izan da, hala nola La Maquina de Hacer Pájaros, Charly García buru dela, Luis Alberto Spinetta buru duen Banda Spinetta eta Miguel Abuelo buru duen Los Abuelos de la Nada .

2012ko iraileko zenbakian, Rolling Stone aldizkariak Bazterrica Argentinako rockeko ehun gitarrista onenen 19. postuan kokatu zuen.

## Biografia 
1974an debuta egin zuen profesionalean Raúl Porchetto buru zuen Reino de Munt iraupen laburreko taldearekin, bi kontzertu bakarrik eskaini zituena. Hurrengo urtean Charly Garcíarekin bat egin zuen La Maquina de Hacer Pájaros talean, eta bi disko grabatu zituen, non Bazterricak gitarra-jotzaile gisa zuen kalitatea erakutsi zuen "No puedo verme más", "Hipercandombe" y "En las Calles de Costa Rica" bezalako abestietan, besteak beste. 

1987an bakarkako disko bakarra kaleratu zuen, *Joven blando* izenekoa, Moro, Rafanelli eta Tito Losavio (gitarra) lagun zituela, eta musikari gonbidatuen ekarpenarekin ere kontatu zuen, besteak beste, Andrés Calamaro eta Charly García . 

## Diskografia 
### La Máquina de Hacer Pája 
* *García y La Máquina de Hacer Pájaros* - (1976)
* *Películas* - (1977)

### Los Abuelos de la Nada 
* *Los abuelos de la Nada* - (1982)
* *Vasos y besos* - (1983)
* *Himno de mi corazón* - (1984)

### Bakarlaria 
* *Joven blando* - (1987)

### Luis Alberto Spinetta 
* *Only love can sustain* (1980)

## Erreferentziak 
## Kanpo estekak 
* Biografia Rock.com.ar webgunean
Jauziak 2020ko Udako Olinpiar Jokoetan

**Jauziak 2020ko Udako Olinpiar Jokoetan** Tokion 2021eko uztailaren 25etik abuztuaren 7ra bitarte ospatu zen olinpiar kirola izan zen. Igeriketa, water polo eta igeriketa sinkronizatuarekin batera, lau ur-kiroletako bat izan zen, eta Tokioko Ur Zentroan ospatu ziren. 

Kirolean gizonezko eta emakumezko bertsioak izan ziren, 3 metrotik, sinkronizatutako 3 metrokoa, 10 metrotik eta sinkronizatutako 10 metrokoa.

## Egutegia 
## Parte-hartzaileak 
## Dominak 
### Herrialdearen arabera 
### Gizonezkoak 
### Emakumezkoak 
## Erreferentziak 
## Kanpo estekak
Otsaportillo

**Otsaportillo** honakoa izan daiteke:
* Ubabako begiratokiaren izena
* Otsaportilloko bideko leizea, Gerra Zibileko biktimak bota ziren leizea.
Antonio González Ochoa

**Antonio González Ochoa** (Zapotlán el Grande, Jalisco, 1910eko uztailaren 10a &ndash; ibid, 1984ko apirilaren 5a) medikuntza tropikalean eta mikologian espezializatutako mediku eta ikertzaile mexikarra izan zen.

## Ikasketak eta irakaskuntza 
Guadalajarako Unibertsitatean eta Mexikoko Unibertsitate Nazional Autonomoko Medikuntza Fakultatean ikasi zuen. 1937an Frantziara bidaiatu zuen mikologian espezializatutako ikasketak egitera, Maurice Langeronen dizipulua izanik. Medikuntza tropikala ere ikasi zuen Alemaniako Hanburgoko Osasun Publikoko Institutu Nazionalean eta Estatu Batuetako Ipar Carolinako Duke Unibertsitateko Medikuntza Eskolan. Mexikoko Unibertsitate Nazional Autonomoan irakatsi zuen.

## Ikertzailea 
Osasun eta Laguntza Ministerioko Gaixotasun Tropikalen Institutuan hainbat ikerketa lan egin zituen. Mexikon mikologiaren sortzaileetako bat dela uste dute.  Diagnostiko eta Erreferentzia Epidemiologikoko Institutu Nazionalean (INDRE) lankidetzan aritu zen. Actinomizetoma sortzen duten aktinomizeto patogenoen fisiologia, morfologia eta harreman immunologikoei buruzko ikerketan lan egin zuen. Bestalde, esporotrikosi izeneko gaixotasun infekziosoa eragiten duen *Sporothrix schenckii* onddoari buruzko ikasketak burutu zituen. Medikuntza tropikalari, dermatologiari eta mikologiari buruzko ikerketa artikuluen eta liburuen egile eta egilekidea izan zen. Jaioterrian hil zen 1984ko apirilaren 5ean. 

## Sariak eta dominak 
* José Clemente Orozco Kultura Taldearen aitortza 1968an gizateriaren alde egindako lan zientifikoagatik.
* Rhoada Benham domina, Amerikako Medikuntza Mikologia Elkarteak 1973an.
* Zientzia eta Arteen Sari Nazionala Fisika-Matematika eta Natur Zientzien arloan Mexikoko Gobernu Federalak emanda, 1972an.

## Erreferentziak 
## Bibliografia 
* Magaña García, Mario (2003). Dermatología. México: Universidad Nacional Autónoma de México. ISBN 970-32-0867-3.

## Kanpo estekak
Áron Szilágyi

**Áron Szilágyi** (Budapest, 1990eko urtarrilaren 14a) hungariar eskrimalaria da.

Bederatzi urterekin hasi zen eskrima praktikatzen, Vasas Fc taldean. Sable espezialitatean aritzen da.

2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen *Sablea-taldeka* kategorian, Hungariaren izenean; Tokion, Hego Koreako taldearen (urrezko domina) eta Italiako taldearen (zilarrezko domina) atzetik sailkatu zen Hungaria.

Tokion, honako hauek osatzen zuten taldea: Áron Szilágyi, András Szatmári, Tamás Decsi eta Csanád Gémesik.

## Palmaresa 
thumb|left
### Olinpiar Jokoak 
### Munduko Txapelketa 
### Europako txapelketa 
## Kanpo estekak
Luana Lira

**Luana Lira** ( - ) brasildar jauzilaria da. Brasilen ordezkaria izan zen 2015, 2017 eta 2019ko Munduko Ur-Kirolen Txapelketan. 2020ko Udako Olinpiar Jokoetan parte hartu zuen, jauzi olinpikoan. 

2019an Wuhanen, Txinan egin ziren Munduko Joko Militarretan zilarrezko domina lortu zuen. 

## Erreferentziak 
## Kanpo estekak
Ciclonautas

**Ciclonautas** 2013an Iruñean sortutako rock musika taldea da.

## Historia 
Mariano Rodríguez Medina argentinarrak Alen Aierdi Marea taldeko baterijoleari esan zion hainbat abesti eginak bazituela eta hauei Javiertxo Pintor gehitu zitzaien.

2013an hasi zen kantuak grabatzen eta 2014ko martxoaren 17an atera zuten aurreneko diskoa, *Qué tal?* izena duena. Bi CD-k osatzen dute, lehenak "La Virtud del Caos" izena du eta bigarrenak "Que corra el aire". Diskoan hainbat kolaborazio aipagarri izan zituzten, El Drogas, Kutxi Romero eta Robe Iniesta. 2015eko azaroaren 27an *Bienvenidos los Muertos* bigarren diskoa plazaratu zuten. 

2021ean hirugarren diskoa atera zuten, *Camping del Hastío*. Pandemiak eragindako egoerak isladatu dituzte abestietan.

## Diskografia 
* *Qué tal?* (2014) - CD bikoitza
* *Bienvenidos los Muertos* (2015)
* *Camping del Hastío* (2021)

## Erreferentziak 
## Kanpo estekak 
* Webgune ofiziala
Deepika Kumari

**Deepika Kumari** (Ratu Chatti, Jharkhand, India, 1994ko ekainaren 13a) indiar arkularia da. Nazioarteko txapelketa batean urrezko domina irabazi duen lehen emakumezko indiar arkularia da. 

## Bizitza 
Baliabide ekonomiko gutxiko familian jaio zen Deepika Kumari. Bere gurasoak Shiv Narayan Mahato *tuk-tuk* gidaria eta Geeta Mahato erizaina dira eta Ratu Chatti herrian bizi dira, Ranchitik 15 kilometrora. Jaiotzerakoan gurasoen ez zuten ospitalera iristeko denborarik izan eta Deepika Kumari errepide alboan jaio zen.

2006an, hamabi urte zituenean arkularitza ezagutu zuen. Bere lehengusu batek Serakeilako eskolari buruz hitz egin zion. Arkularitza ikasteko doako eskola bat zen, eta, bertan bizitzeko aukera izateaz gain, otordu eta jantzietaz ere arduratzen ziren. Gurasoekin batera 130 kilometro egin zituen lehen aldiz eskolara joateko, bertan, B. Srinivas Rao zentroko entrenatzailearekin elkartu ziren. Honek, ordea, kirol horretarako ahulegia zela esan zion eta Deepikak hiru hilabeteko proba egiteko eskatu zion. Entrenatzaileak onartu egin zuen eta horrela hasi zen kirol honekiko harremana. Eskola honetara joateko arrazoia ez zen kirola bera izan, etxeko egoera gogorretik pixka bat aldentzea zen Deepikaren benetako asmoa.

2007an, Jamshedpur hiriko *TATA Archery* *Academy-k* aukeraketak antolatu zituen. Bere etorkizuneko entrenatzaileak ebaluatu zuen, Dharmendra Tiwari, indiar taldeko hautatzailea. Hautaketa probetan aukeratu zuten eta akademian onartua izan zen. Familiaren egoera ekonomikoa oso zaila zen arren, beharrezkoa zuen materiala eskuratzeko gai izan ziren.

Arkua erabiltzen hasi eta urtebetera, kadete mailako munduko txapeldun izan zen, honelako garaipen bat lortzen zuen lehen emakume indiarra bihurtu zen.

2012an, Arjuna Award saria jaso zuen, Pranab Mukherjee Indiako presidentearen eskutik.

## Erreferentziak 
## Kanpo estekak
Rodolfo Alchourron

**Rodolfo Carlos Alchourron** (j. Buenos Aires, Argentina, 1934ko apirilaren 25a . h, Buenos Aires, Argentina, 1999ko maiatzaren 16a), argentinar musikagile, zuzendari eta gitarrista bikaina izan zen tangoaren eta jazzaren eta rockaren arteko fusioarekin. 1970eko hamarkadan Sanata y Clarificación taldea sortu zuen. Avellanedako Herri Musika Eskolako irakaslea izan zen eta moldaketei buruzko hainbat liburu argitaratu zituen. Bederatzi disko grabatu zituen.

## Biografia 
Rodolfo Alchourron musika klasikoarekin hasi zen, harmonia eta konposizioa ikasten Alberto Ginastera, Julián Bautista, Jacobo Fischer eta Francisco Kröpflekin eta gitarra Antonio Sinópolirekin. 1966an Buenos Aires Musical aldizkariaren saria jasoko zuen bere hari laukotearengatik.

1950eko hamarkadan, musika herrikoira eta, zehazkiago, jazzera jo zuen. Argentinako Bop Club mitikoan parte hartu zuen lehenik,  geroago Santiago Giacobbek zuzentzen zuen Agrupación Nuevo Jazz Sextet taldean sartzeko, Jorge "Negro" Gonzalez (baxua), Rubén Barbieri (tronpeta), Chivo Borraro (saxo tenorra), batera. Gato Barbieri (saxo tenorra), Alfredo Wulff (tronboia) eta Eduardo Casalla (bateria). 

Alchourron ez zen jazzera "jazz musikari" gisa hurbildu, jazzak irekitzen zizkion aukera musikal zabalen ondorioz baizik.

1970eko hamarkadaren hasieran Rodolfo Mederosek sortutako lehen laukotearen parte izan zen, Eric Schneider eta Fernando Romanorekin batera eta handik gutxira Sanata y Clarificación taldea sortu zuen, 1970 eta 1974 artean funtzionatu zuena eta jazza, tangoa eta rockaren fusioan funtsezko erreferentzia izan zena. Sanata y Clarificación taldetik Rodolfo Mederos, Santiago Giacobbe, Rubén Barbieri, Gustavo Bergalli, Osvaldo López, Adalberto Cevasco, Mario Tenreyro, besteak beste, musikariak igaro ziren. 

1982an "Flea Market" jazz abestiagatik bigarren saria jaso zuen Monakoko Nazioarteko Lehiaketan. 

Ástor Piazzollak *Dangerous games* berregiteko eta zuzentzeko agindua eman zion, 1988an eta 1989an Estatu Batuetan arrakastaz estreinatu zen dantza-antzerki obra. 

1990ean berriro Buenos Airesen kokatu zen eta bertan hainbat talde sortu zituen: While Dure, Ventana al Espacio, Talismán eta Tango A Destiempo. 

Ricordi Americana-k argitaratutako *Composición y Arreglos de Música Popular* y *Ad Libitum - Elementos de Improvisación* liburuak idatzi zituen. Hirugarren liburu bat, *Tema y Arreglo*, argitaratu gabe dago.

## Diskografia 
* *Sanata y clarificación* (1972)
* *Sanata y clarificación Vol. 2* (1974)
* *Canto y clarificación* (1976)
* *Parabola* (1980)
* *To be so far away* (1984)
* *Telelito* (1987)
* *Una Fábula* (1988)
* *Talismán* (1994)
* *Tango a destiempo* (1998)

## Erreferentziak 
## Kanpo estekak 
* 
*
Jaimy Gordon

**Jaimy Gordon** (Baltimore, 1944ko uztailaren 4a) idazle estatubatuarra da. 2010ean National Book Award izeneko literatura saria irabazi zuen *Lord of Misrule* eleberriari esker.

## Lanak 
* *Shamp of the City-Solo* (Treacle Press, 1974)
* *The Rose of the West* (Woodbine Press, 1976)
* *The Bend, The Lip, The Kid* (Sun Press, 1978)
* ''Private T. Pigeon's Tale* (Treacle Press, 1979)
* *Circumspections from an Equestrian Statue* (Burning Deck, 1979)
* *She Drove Without Stopping* (Algonquin Books of Chapel Hill, 1990)
* *Bogeywoman* (Sun & Moon Press, 1999)
* *Lord of Misrule'' (McPherson & Company, 2010)

## Kanpo estekak
Laidako zubia

**Laidako zubia** Urraul ibarreko Irunberri udalerrian Erdi Aroko harrizko zubi bat da, Irati ibaiaren gainean. Donejakue bidearen ondare kontsideratua dago.

## Deskribapena 
Judasen Bentarako sar-irteera nagusia izan da Irunberrin Iruñerako bidean. Ziur aski Erdi Aroan eraikia, 60 metroko kanoi gangako zubiak erdi puntuko lau arku ditu eta zutabeeta uraren indarra apaltzeko zubi-bularrak. 

Napoleondar gerretan, 1811n, Espoz Mina jeneralaren aginduz eraitsi egin zuten arkuetako bat, ibaiaren ezkerreko ertzean babestuta zeuden tropa frantsesei bidea mozteko. 1950ean berriz, ibilgailuen zirkulaziorako egokitu zen, kaltzada zabalduz eta gaur egungo itxura hartuz.

## Erreferentziak 
* 

## Ikus, gainera 
* Irunberri
* Irati ibaia

## Kanpo estekak
Oksana Txusovitina

**Oksana Aleksandrovna Txusovitina** (errusieraz, Оксана Александровна Чусовитина; Bukhara, Uzbekistan, 1975eko ekainaren 19a) gimnasta olinpikoa eta munduko txapelduna da. SESB, Uzbekistan eta Alemaniaren izenean lehiatu izan da.

Txusovitinaren eliteko ibilbidea mende laurdena baino gehiago luzatu da. 1988an, hamahiru urterekin, SESBeko Txapelketa Nazionala irabazi zuen gazteen kategorian. 1989an hasi zen nazioarteko mailan lehiatzen. Zortzi Olinpiar Jokotan lehiatu den emakumezko gimnasta bakarra izan da, 2020ko Udako Olinpiar Jokoak izan dira azkenak, ez du finalera sartzea lortu eta gainontzeko parte hartzaileen txalo artean agurtu da.

Hiru talde ezberdinetan lehiatu izan da Olinpiar Jokoetan: 1992an Talde Bateratuarekin; 1996, 2000, 2004, 2016 eta 2020an Uzbekistanekin; eta 2008 eta 2012an Alemaniarekin. 

Honetaz gain, ama izan ondoren goi mailako gimnasiara itzuli diren emakume gutxienetakoa da Txusovítina, Leyanet Gonzalez kubatarrarekin, Larisa Latynina sobietarrarekin, Suzanne Harmes holandarrarekin, Alia Mustafina errusiarrarekin, Marta Pihan-Kulesza poloniarrarekin eta Irina Sazonova islandiarrarekin batera.

Bere seme Alisher jaio ondoren gimnasia utzi zuen, baina 3 urterekin leuzemia diagnostikatu zioten semeari eta Txusovitinak, goi mailako lehiaketari berrekitea erabaki zuen, tratamendurako dirua biltzeko. Hainbeste urtetako goi mailako ibilbidearen ondoren, gimnasiaren komunitatean eredu eta inspiraziotzat hartzen dute askok.

## Erreferentziak 
## Kanpo estekak
Juan Cruz de Urquiza

**Juan Cruz de Urquiza** (Buenos Aires, 1965eko apirilaren 13a) tronpetista, musikagile eta moldatzaile argentinarra da.

## Biografia 
Argentinako Buenos Airesen jaio zen 1965eko apirilaren 13an. Gauzak ikasi zituen Argentinako Unibertsitate Katolikoan (1983-1985) eta gero Berklee College of Music-en (1991-1993) eta bertan Major of Profesional Music-an lizentziatu zen.

Wilfredo Cardoso, Roberto Fernández, Américo Belloto eta Lou Mucci-rekin tronpeta ikasi zuen, eta harmonia eta inprobisazioa Jerry Bergonzi saxofonista estatubatuarrarekin.

Arnie Lawrence, Paquito D'Rivera, "Chucho" Valdés (Colón Antzokian Buenos Airesko Orkestra Filarmonikoarekin batera), Fred Hersch boskotea, Jhonny Coles, Mike Longo, Marc Copland, Claudio Roditi, Conrad Herwig, Osvaldo Fattoruso musikariekin jo zuen, eta Argentinako jazz musikari garrantzitsuenekin (Luis Salinas, Javier Malosetti, Horacio Larumbe, Jorge Navarro, B. López Furst, R. Fernández, Mono Fontana, etab.).

Beste batzuen artean hauekin grabatu zuen: "The Big Van" eta Guillermo Kleinen "Los Guachos" (Bill McHenry, Chris Cheek, Miguel Zenon, Taylor Haskins, Sandro Tomasi, Ben Monder, Richard Nant, Jeff Ballard eta Fernando Huergo), Conrad Herwig, Quinteto Urbano, Mariano Otero Orquesta, Javier Malosetti eta Arida Conta Taldea, non Tom Harrell, David Kikosky eta Donny McCaslin ere parte hartu zuten.

1994an, jada Argentinan kokatuta, bere taldea sortu zuen Jazz areto garrantzitsuenetan jotzen.

1996ko urtarrilean Bernardo Sasseti piano-jotzaile portugaldarrak gonbidatu zuen "Mundos" proiektuan parte hartzera Jordy Rossi, Perico Sambeat eta Javier Colinarekin batera, Lisboako hirian kontzertua eskainiz eta VERVE diskoetxearentzako grabazioa eginez.

Urte horretan bertan Paquito D'Rivera saxofoi jotzaile kubatarraren boskotean sartu zen, Uruguaiko Punta del Este-n ospatutako Nazioarteko Jazzaldian. 1997an Txilen ospatu zen V. Nazioarteko Jazzaldian parte hartzera gonbidatu zuten eta bertan James Moody, Iván Lins eta beste musikari garrantzitsu batzuekin batera jo zuen.

2007an Chano Dominguez piano-jotzaile espainiar ospetsuaren taldean sartu zen, Mexikon, Espainian eta Frantzian zehar. 2008an Ligia Pirorekin batera "Strange Fruit" orkestra sortu zuen 2010ean argitaratuko den disko lana eginez.

## Diskografia 
### Bakarlari gisa 
*2000 - Jazz Contemporáneo Argentino - Quinteto Urbano
*2001 - Jazz Contemporáneo Argentino II - Quinteto Urbano
*2003 - En Subida - Quinteto Urbano
*2005 - De Este Lado - juan Cruz de Urquiza Cuarteto
*2007 - Vigilia - Juan Cruz de Urquiza Cuarteto
*2010 - Strange Fruit - Ligia Piro y Juan Cruz de Urquiza
*2011 - Trías
*2012 - Indómita Luz
*2014 - Convivencia

### Beste artista batzuekin 
*1993 - Secret Rhythms - Fernando Tarrés
*1995 - El Minotauro - Guillermo Klein
*1997 - A Pesar Del Diablo - Hernán Merlo
*1998 - Living these times - Fernando Huergo
*1998 - Isla de Flores - Ricardo Nolé
*2010 - Strang fruit - Ligia Piro
*2017 - La Nave - Fonky Taxi
*1998 - Ultimo bondi a finisterre [Patricio rey y sus redonditos de ricota]

## Kanpo estekak 
* Juan Cruz de Urquiza
Elisabetta Viviani

**Elisabetta Viviani** (Milan, Italia, 1953ko urriaren 4a) abeslaria eta zinema aktorea da.

## Bizitza 
Milanen 1953an jaioa, 1962an hasi zuen bere ibilbidea, bederatzi urte besterik ez zuela. 1977an, Nicole bere alaba bakarraz erditu zen; Gianni Rivera futbolaria izan zen aita.

1978. urtean lortu zuen arrakasta, *Heidi* animeari esker; Elisabettak abestu zuen soinu banda, eta milioi eta erdi kopia saldu zituen. Elisabetta Sanremoko kantu jaialdian aritu zen, behin bakarrik, 1982an, Balducci-ren ''C'è* abestiarekin; seigarren postua lortu zuen.

1990ean Fininvestekin lankidetzan hasi zen.

2015ean, Dario Baldan Bembo kantautorearekin eta Franco Romeo aktorearekin batera, Frantzisko aita santuaren bizitzari buruzko errezitaldia eskaini zuen Baldan Bemboren musikarekin eta Adriano Bonfantiren eta Gigi Reggiren testuarekin: *Il primo a chiamarsi Francesco* izan zen errezitaldiaren izenburua.

## Diskografia 
*1995 - *Semplicemente canzoni*
*2000 - *Un tuffo nel mar Disney*
*2002 - *Un film...una canzone*
*2004 - *Le favole si possono cambiare*
*2006 - *Un Natale di neve*
*2008 - *Panta rei (tutto scorre)*
*2012 - *Magico Natale*
*2013 - *Favolando*
*2013 - *Un Natale da favola*
*2015 - *Il Natale dei bambini*
*2017 - *Elisabetta Viviani per Donnein Quota*
*2017 - *Le donne della mia età''

## Lan nagusiak 
### Zinema 
## Erreferentziak 
## Kanpo estekak 
* «Elisabetta Viviani», IMDb.
Richar Vaquero

**Ricardo Vaquero Moreno** (Erandio, Bizkaia,  -), **Richar Vaquero** izenez ezagutua, bizkaitar psikopedagogo, hezitzaile sozial eta politikaria da.

Gaur egun batzarkidea da Bizkaiko Batzar Nagusietan eta foru-legebiltzarreko mahaieko kidea ere.

## Bizitza 
Erandion jaio zen. Euskal Herriko Unibertsitatean (EHU) irakaskuntza diplomatura ikasi zuen. Ondoren psikopedagogian lizentziatu zen Euskal Herriko Unibertsitatean (EHU) ere, ikerketa sufizientziarekin bukatuz. Horrez gain masterra ere egin zuen pedagogian EHUn.

Gaur egun, irakasle eta psikopedagogo klinikoa da. Berriztu elkartean lan egin du hogei urtez eta adingabeen zentro baten zuzendari da.

2021 urtetik Podemos Ahal Dugu alderdiaren Bizkaiko koordinatzailea da.

2023ko Euskal Autonomia Erkidegoko Batzar Nagusietarako hauteskundeetan, Bizkaiko Batzar Nagusietarako batzarkide hautagaia eta zerrendaburua izan zen Enkarterrietako barrutitik, *Elkarrekin Bizkaia* koalizioaren partez (Podemos, IU, Equo eta Alianza Verde) eta Eneritz de Madariaga Bizkaiko Ahaldun Nagusigaia izanik. Eserlekua lortu zuen batzarkide gisa Bizkaiko foru legebiltzarrean.

## Bizitza pertsonala 
[thumb|[Podemos Ahal Dugu Sestao|Podemos-Ahal Dugu Sestao-ko kideak "Zaporeak" GKE-ko kideekin batera 2023ko Turkiako eta Siriako lurrikarek kaltetutako errefuxiatuentzako elikagai bilketan. Sestao, 2023. Besteak beste, Richar Vaquero, Isidoro Temprano, Pablo Fernández, Inma Arias, Montserrat Roca eta Óscar Alabalat.]]
Sestaon bizi da. Soraya Pereira politikariarekin ezkonduta dago. Bi alaba ditu.

## Hauteskundeak 

## Erreferentziak 
## Ikus, gainera 
* Podemos Ahal Dugu Sestao

## Kanpo estekak
Soraya Pereira

**Soraya Pereira Freire** (Galizia,  -) bizkaitar maistra, politikari eta feminista da.

Sestaoko Udaleko zinegotzia (2015-2023) eta Udal Taldeko bozeramalea (2015-2022) izan zen, bi legegintzaldietan zehar

## Bizitza 
Pereira Galizian jaio zen eta hamabost egunekin Sestaora bizitzera etorri zen. Bere gurasoak etorkinak dira, Euskal Herrira etorri ziren gazteak zirenean.

Sestaoko CPI Antonio Trueba IPI eskola publikoan eta Albiz eskola publikoan ikasi zuen lehen hezkuntza. Sestaoko IES Ángela Figuera BHI institutu publikoan ikasi zuen bigarren hezkuntza.

Magisteritza diplomatura ikasi zuen Euskal Herriko Unibertsitatean (EHU).

## Ibilbide politikoa 
Podemos alderdiko kide izan da hasieratik, 2014. urtearen ingurutik. Sestaoko udalerrian Podemos alderdiaren hasierako sorreran lagundu zuen, "*Bai Ahal Da-Sí Se Puede (Sestao)*" (BAD-SSP) hautesle-elkartea sortzen lagunduz, beste kide batzuekin batera, hala nola, Inma Arias, Richar Vaquero, Montserrat Roca, Isidoro Temprano edota Ángela Sevilla.
[ezkerrera|thumb|A30 Greba Feminista Orokorra (Sestao) (argazkian, Soraya Pereira, [Inma Arias, Montserrat Roca eta Ángela Sevilla).]]
Gaur egun, Podemos alderdiaren kide da, eta Podemos Ahal Dugu Sestao alderdiaren kide. 

2015eko udal hauteskundeetan *Bai* *Ahal Da-Sí Se Puede (Sestao)* hautesle-taldearen zerrendaburua izan zen eta Sestaoko Udaleko zinegotzi bihurtu zen.
[thumb|Topaketa Feminista, [Podemos-Ahal Dugu Euskadi|Podemos Euskadi (Santurtzi, 2023). Besteak beste, Paula Amieva, Pilar Garrido, Eneritz de Madariaga, Natalia Rey, Montserrat Roca, Soraya Pereira, Ángela Sevilla, Mariví Eizaguirre, Ainhoa Lopera, Isabel González eta Alba García (argazkian falta da, Inés Unzaga).]]
2019eko udal hauteskundeetan (*Podemos-Ahal Dugu Sestao - IU - Equo Berdeak* koalizio moduan), hauteskunde-zerrendetan zerrendaburu izan zen eta Sestaoko Udaleko zinegotzi bihurtu zen berriro ere.

Elkarrekin Podemos Udal Taldearen burua eta bozeramalea izan zen Sestaoko Udalean bi legegintzaldietan zehar (2015-2019 eta 2019-2023).

2023ko udal hauteskundeetan, Sestaoko zinegotzi hautagaia izan zen, *Elkarrekin Sestao* koalizioaren partez (Podemos, IU, Equo eta Alianza Verde). Ez zen zinegotzi atera.

## Bizitza pertsonala 
Sestaon bizi da. Richar Vaquero politikariarekin dago ezkonduta. Bi alaba ditu. Feminista da. Horrez gain, emakumeen aurkako indarkeriaren arloko legediaren defendatzaile sutsua ere bada, eta baita 'Soilik bai da bai' legearen defendatzailea ere, Irene Monterok bultzatutako legea.

## Hauteskundeak 

## Ikus, gainera 
* Podemos Ahal Dugu Sestao
* Richar Vaquero

## Erreferentziak 
## Kanpo estekak
Hend Zaza

**Hend Zaza** (; Hama, Siria ) siriar mahai-tenislaria da. 2020ko Udako Olinpiar Jokoetan parte hartzeko kalifikatu zen Jordanian 2020an egin zen lehiaketan, 11 urte zituela. 12 urterekin, inoiz mahai-tenis olinpikoan parte hartu zuen pertsonarik gazteena zen, eta Olinpiar Jokoetan parte hartu zuen bosgarren pertsonarik gazteena. 2020ko jokoetako gazteena zen, eta Beatrice Huștiuk 1968an parte-hartu zuenetik ere, gazteena.

## Erreferentziak 
## Kanpo estekak
Naiaratik Santo Domingo de la Calzadara (Donejakue bidea)

thumb|Erromesak.

## Donejakueren Frantses Bideko bederatzigarren etapa 
Etapa erraza eta desnibel gutxikoa, leun-izurtua dagoen lurralde batean barna. Ibilbidea, funtsean, nekazaritzako pistetatik igarotzen da, eta mahastien ondoren zereal soroetatik joango gara. Etapa Grañonera arte luza daiteke, han aterpetxe xume bat dagoelako; edo are gehiago Redecillaraino, udal-aterpea baitu.

## Naiaratik Santo Domingo de la Calzadara: 21,44 km. 
thumb|Yusoko monasterioa.
Santa María la Real monasterioaren parean, aldapa handia duen Costanilla kaletik joano gara. Pinudi bat zeharkatu ondoren, nekazaritzako pista bakartiak ikusiko ditugu, batzuk asfaltatu berriak, mahastien artean. Azofrarako tokiko errepidea hartuko dugu.

**5,7. Azofra**. Irteeran Virgen de Valvanera hiribidetik jarraituko dugu, gutxira XVI. mendeko Rollo Judizial baten ondotik pasatuz. Alesancoko errepidetik joango gara, nekazaritzako pista erosoetatik, nahiko izurtua dagoen eremu batetik. Aldapa luze bat igota, Errioxa Garaia Golfa urbanizazioa gurutzatuko dugu, Cirueña ezkerretara geratuz. Betalde, interes kulturaleko eta presarik gabeko erromesak Azofran desbidera daitezke Santa María de Cañas eta San Millán de Yuso monasterioak bisitatzeko.

**14,9. Cirueña**. Nekazaritza-pista batetik atera, eta mendi-lepo batetik Santo Domingo de la Calzada ikusten da. Jaitsiera luze baten ondoren, Santo Domingon sartuko gara Torrecilla etorbidetik, Kale Nagusitik jarraituz katedralera ailegatu arte.

**20,7. Santo Domingo de la Calzada**.

## Santo Domingo de la Calzada. 
thumb|Santuaren Kofradiaren aterpetxearen sarrera.
Ondare nagusia katedrala da, bere bizitza erromesei eskaini zien santuaren kripta eta mausoleoarekin. Aipagarriak dira baita Abadia Zistertarra, Trastamara Etxea, Santuaren Kofradia, eta Santo Domingoko Zubia.

## Aterpetxeak 
Erabiliena udalarena den eta Santuaren Kofradiak kudeatzen duen “Santuaren Kofradiaren  aterpetxea” da, herriaren erdian. Bertan 185 lagun sartzen dira 10 logela partekatutan. Gidetako beste aterpetxe batzuk honakoak dira: Abadia Zistertartarren aterpetxea, Alfonso Peña ostatua, Miguel ostatua, La Catedral ostatua, Rey Pedro I ostatua, Room Concept hostela, eta Carpe Viam hostela. 

## Erreferentziak 
## Kanpo estekak 
*Donejakueren Frantses bidea – Consumer gida 
* Donejakueren Frantses bidea – Gronze gida
Carte archéologique de la Gaule

**Carte archéologique de la Gaule** (**CAG**; ), bilduma arkeologikoa, Michel Provosten zuzendaritzapean argitaratutako bilduma arkeologiko frantsesa da.

Bilduma honen helburua informazio bibliografikoa eta Arkeologiako eskualdetako zerbitzuek gordetako informazioa bateratzea da. Betiere, informazioa hori programaturiko arkeologiaren eta prebentziozko arkeologiaren esparruan bildu da. Horrela, metropoli-departamentu eta Korsikako sail bakoitzerako inbentario arkeologiko bat eskaini daiteke udalerrika antolatuta. CAG-ak 120 bolumen baino gehiago ditu eta 85 departamentu baino gehiagoren infirmazioa bildu du.

Lehen liburukia, Indre-et-Loire departamentuari eskainia, 1988an argitaratu zen.

KAG-ak 2000ko azaroan Luis de Polignac Printzea Fundazioaren Sari Nagusia jaso zuen..

## Liburukien zerrenda 
Hauek dira liburuki gehienak:

## Erreferentziak 
## Bibliografia 
* Michel Provost, « La carte archéologique des départements français du littoral méditerranéen », hemen: *Regards sur la Méditerranée*, Paris, Académie des Inscriptions et Belles Lettres, bilduma: « Cahiers de la Villa Kérylos » ( 7. zk.), 1997 (on-line irakurri), 103-111 or.

## Kanpo estekak 
Académie des Inscriptions et Belles Lettres (AIBL): Carte archéologique de la Gaule. Académie des Inscriptions et Belles-Lettres.
Mahai-tenisa 2020ko Udako Olinpiar Jokoetan

**Mahai-tenisa 2020ko Udako Olinpiar Jokoetan** 2021eko uztailaren 24tik abuztuaren 6ra bitarte jokatu zen, Tokioko Tokioko Gimnasio Metropolitarrean. 

Guztira bost proba egin ziren, bi gizonezkoenak (banaka eta taldeka), bi emakumezkoenak (banaka eta taldeka) eta bata mistoa. Lehen aldia da Olinpiar Jokoetan mahai-tenis mistoa dagoela.

## Egutegia 
## Parte-hartzaileak 
## Dominak 
### Herrialdearen arabera 
### Probaren arabera 
## Erreferentziak 
## Kanpo estekak
Inma Arias

**Inmaculada Arias Ergueta** (Sestao, Bizkaia,  -) bizkaitar kazetari, politikari eta feminista da.

2015. urtetik Sestaoko Udaleko zinegotzia da eta 2022. urtetik Podemos-IU-Equo Udal Taldeko burua eta bozeramalea da Sestaoko Udalean.

## Bizitza 
Sestaoko IES Ángela Figuera BHI institutuan ikasi zuen bigarren hezkuntza.

Informazio zientzietan lizentziatu zen Euskal Herriko Unibertsitatean (EHU) 1984an. "Begira" doako egunkari lokalaren sorreran eta edizioan parte hartu zuen eta "Karibe Irratia" kate askean ere, 80ko eta 90ko hamarkadetan. Horrez gain *El Correo* egunkariarekin elkarlanean aritu da.

2019eko udal hauteskundeetan, zinegotzirako hautagaia izan zen, *Podemos-IU-Equo Sestao* koalizioaren partez, Soraya Pereira alkategai izanik, eta Sestaoko Udaleko zinegotzi bihurtu zen berriro ere.
[thumb|Inma Arias, Iker Mojón eta [Irene Montero]]
2023ko udal hauteskundeetan, Sestaoko alkategaia eta zerrendaburua izan zen, *Elkarrekin Sestao* koalizioaren partez (Podemos, IU, Equo eta Alianza Verde).

## Bizitza pertsonala 
Sestaon bizi da. Ezkonduta dago. Pedro Arias katedraduna eta politikaria du anaia, unibertsitateko katedradun, Eusko Jaurlaritzako sailburuorde ohi eta Bakearen Aldeko Koordinakundeko bozeramaile ohia. Feminista da. Horrez gain, emakumeen aurkako indarkeriaren arloko legediaren defendatzaile sutsua ere bada, eta baita 'Soilik bai da bai' legearen defendatzailea ere, Irene Monterok bultzatutako legea.

## Hauteskundeak 

## Erreferentziak 
## Ikus, gainera 
* Podemos Ahal Dugu Sestao
* Richar Vaquero

## Kanpo estekak
Olivenza eskualdea

**Olivenza eskualdea**, ofizialki Olivenza Eskualdeko Mankomunitate Integrala, Badajoz probintziako (Espainia) mankomunitate integrala da.

## Udalerriak 
Mankomunitatea hamar udalerrik osatzen dute:

## Politika 
2011-2015 legegintzaldian, Inmaculada Bonilla Pinilla mankomunitateko burua izan zen, Táligako alkatea. Gaur egungo presidentea Óscar Díaz Hernández da, PSOEko Alconchel-eko alkatea. 2015-2019 legegintzaldian buru izan ondoren, 2019ko uztailaren 9an berriro hautatu zuten lehendakari, 2019-2023 legegintzaldirako. 

## Erreferentziak 
## Kanpo estekak 
* Olivenza Eskualdeko Mankomunitate Integralaren webgune ofiziala
* http://www.mancomunidadolivenza.es/
Tierra de Badajoz

**Tierra de** **Badajoz** Badajoz probintziako eskualde bat da, Extremadurako Autonomia Erkidegoan, Espainiako mendebaldean . Biztanle gehienak (177.000 biztanle inguru) hiriburuan, Badajoz udalerrian eta inguruetan bizi dira.

## Geografia 
### Kokapena 
Eskualdea probintziaren ipar-mendebaldean dago, ondoko Caceres probintziarekin egiten du muga iparraldean. Hauek mugatzen ditu: Portugal mendebaldean, Tierra de Merida - Vegas Baja ekialdean, eta Llanos de Olivenza eta Tierra de Barros hegoaldean.

### Udalerriak  
* Alburquerque
* Badajoz
* La Albuera
* La Codosera
* Guadiana del Caudillo
* Pueblonuevo del Guadiana
* San Vicente de Alcántara
* Talavera la Real
* Valdelacalzada
* Villar del Rey

## Erreferentziak 
## Kanpo estekak 
* Profila (gaztelaniaz)